Jamaica Kincaid

Jamaica Kincaid, opprinnelig Elaine Potter Richardson (født 25. mai 1949 i Saint John's i Antigua og Barbuda), er en amerikansk forfatter og professor i African and African American studies ved Harvard University.

Hun bor i North Bennington i Vermont i USA.

Liv og virke

Bakgrunn og oppvekst 
Kincaid bodde sammen med sin mor og sin stefar på Antigua frem til 1965. Moren var en godt skolert kvinne; stefaren var snekker. Familien hadde det relativt trangt økonomisk. Frem til hun var ni år gammel var Kincaid svært knyttet til sin mor. Da hun var fylt ni år ble den første av halvbrødrene hennes født, og Kincaid opplevde det som at moren fra da av skjøv henne mer og mer til side, både emosjonelt og materielt, Kincaid var skoleflink, men da hun var seksten tok moren henne ut av skolen slik at hun kunne hjelpe til å ta seg av de yngre halvbrødrene. Stefaren var da blitt syk, og ute av stand til å forsørge familien. I 1966 sendte moren henne til Scarsdale utenfor New York City, for å arbeide som au pair. Det var forventet at hun skulle sende penger hjem til familien på Antigua, men det nektet hun å gjøre, og hun hadde ingen kontakt med familien hjemme de neste tyve årene.

Utdannelse og yrkesliv i USA 
Hun arbeidet senere i magasinet Forbes. Hun studerte fotografi ved New School for Social Research og gikk så ett år på Franconia College i New Hampshire. Hun var deretter ansatt i tidsskriftet The New Yorker frem til 1995.

Familie 
Hun har sønnen Harold og datteren Annie med sin eks-mann, komponisten Allen Shawn.

Forfatterkarriere 
I 1973 skiftet hun navn til Jamaica Kincaid. Sine første forfattarerfaringer gjorde hun med artikler for magasinet Ingenue.

Hennes roman Lucy (1990) er en fantasifull betraktning over hennes erfaringer av å bli voksen i et fremmed land, og fortsetter skildringen av hennes personlige historie som hun begynte på i romanen Annie John (1985). Andre romaner, som for eksempel The Autobiography of My Mother (1996) utforsker kolonialismen og meget av det sinne som knytter seg til den. Blant hennes andre utgivelser er novellesamlingen At the Bottom of the River (1983) og essaysamlingen A Small Place.

Hun har også undervist i kreativ skriving ved Harvard University.

Bibliografi (utvalg)

Skjønnlitteratur 
1983: At the Bottom of the River (novellesamling)
1985: Annie John (roman)
1988: A Small Place (essay)
1986: Annie, Gwen, Lilly, Pam, and Tulip (fortellinger for barn)
1990: Lucy (roman)
1990: Biography of a Dress
1995: The Autobiography of My Mother (roman)
2002: Mr. Potter (roman)
2005: Among Flowers: A Walk in the Himalayas
2013: See now then (roman)

Sakprosa 

 1983: Figures in the Distance
 1997: My Brother (selvbiografi)
 1998: My Favorite Plant: Writers and Gardeners on the Plants they Love – redaktør
2001: Talk Stories
2001: My Garden

Annet 

 2001: Life and Debt (dokumentarfilm) – filmen handler om de økonomiske og samfunnsmessige forholdene på Jamaica, og spesielt om hvordan Verdensbanken har påvirket utviklingen i landet. Filmen innledes med Kincaids essay A Small Place

Referanser

Eksterne lenker 
 
 

Forfattere fra USA
Engelskspråklige forfattere
Au pairer
Personer fra Saint John's på Antigua
Personer fra Scarsdale i New York